CELEX: 62015TB0235
Language: bg
Date: 2015-09-01 00:00:00
Title: Дело T-235/15 R: Определение на председателя на Общия съд от 1 септември 2015 г. — Pari Pharma/ЕМА (Обезпечително производство — Достъп до документи — Регламент (ЕО) № 1049/2001 — Документи, държани от EMA във връзка с информация, представена от предприятие, по повод заявление за разрешение за търговия за лекарствен продукт — Решение за предоставяне на достъп до документите на трето лице — Молба за спиране на изпълнението — Неотложност — Fumus boni juris — Претегляне на интереси)

16.11.2015   
            
            
               BG
            
            
               Официален вестник на Европейския съюз
            
            
               C 381/42
            
         Определение на председателя на Общия съд от 1 септември 2015 г. — Pari Pharma/ЕМА
   (Дело T-235/15 R)
   ((Обезпечително производство - Достъп до документи - Регламент (ЕО) № 1049/2001 - Документи, държани от EMA във връзка с информация, представена от предприятие, по повод заявление за разрешение за търговия за лекарствен продукт - Решение за предоставяне на достъп до документите на трето лице - Молба за спиране на изпълнението - Неотложност - Fumus boni juris - Претегляне на интереси))
   (2015/C 381/50)
   Език на производството: английски
   
      Страни
   
   
      Жалбоподател: Pari Pharma GmbH (Щарнберг, Германия) (представители: M. Epping и W. Rehmann, адвокати)
   
      Ответник: Европейска агенция по лекарствата (ЕМА) (представители: T. Jabłoński, N. Rampal Olmedo, A. Rusanov и S. Marino)
   
      Встъпила страна в подкрепа на ответника: Novartis Europharm Ltd (Camberley, Обединено кралство) (представител: C. Schoonderbeek, адвокат)
   
      Предмет
   
   Молба, с която по същество се иска спирането на изпълнението на Решение EMA/242513/2015 на EMA от 24 април 2015 г., с което по силата на Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76), с което се предоставя на трето лице достъп до определени документи, съдържащи информация, предоставена по повод заявление за разрешение за търговия за лекарствения продукт Vantobra
   
      Диспозитив
   
   
               1)
            
            
               Спира изпълнението на Решение EMA/271043/2015 на Европейска агенция по лекарствата (EMA) от 24 април 2015 г., с което по силата на Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията в частта, в която на трето лице се предоставя достъп до доклада за оценка (EMA/CHMP/702525/2014) за сходството на Vantobra с Cayston и TOBI Podhaler и до доклада за оценка (EMA/CHMP/778270/2014) за клиничното превъзходство на Vantobra по отношение на TOBI Podhaler.
            
         
               2)
            
            
               Разпорежда на EMA да не оповестява двата доклада, посочени в точка 1.
            
         
               3)
            
            
               Отхвърля заявлението на Novartis Europharm Ltd за получаване на пълен достъп до преписката по делото.
            
         
               4)
            
            
               Общият съд не се произнася по съдебните разноски.